L 336[36 Jurnalul Oficial al Uniunii Europene 18.12.2009 DECIZIA COMISIEI din 15 decembrie 2009 de modificare a anexei D la Directiva 64/432/CEE a Consiliului în ceea ce priveşte testele de diagnostic pentru leucoza enzootică bovină [notificată cu numărul C(2009) 9951] (Text cu relevanță pentru SEE) (2009/976|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine şi porcine (!), în special articolul 16 alineatul (2), întrucât: (1) Directiva 64/432/CEE se aplică comerţului interior din Uniunea Europeană cu bovine, iar capitolul II al anexei D la respectiva directivă stabileşte teste de diagnostic pentru leucoza enzootică bovină (LEB) care trebuie utilizate pentru combaterea şi eradicarea bolii, pentru supraveghere şi monitorizare, precum și pentru stabilirea şi menținerea unui statut al șeptelului ca fiind oficial indemn de leucoza enzootică bovină și a certificării necesare comerţului interior din Uniunea Europeană cu bovine. Capitolul II din anexa D la Directiva 64/432/CEE prevede ca testele pentru LEB să fie efectuate fie cu ajutorul testului de imunodifuzie în gel de agar (AGID = agar gel immune-diffusion test) prin utilizarea unui antigen standardizat în raport cu serul standard oficial al CE (ser El), fie printr-un test de imunoabsorbție legat cu enzimă (ELISA) standardizat în raport cu serul E4. Ambele seruri standard sunt furnizate de National Vete- rinary Institute, Technical University of Denmark (Institutul Naţional  Veterinar,  Universitatea  Tehnică din Danemarca). Un nou ser LEB standard (serul E05) a fost conceput recent de către laboratorul de referință al Organizației Mondiale pentru Sănătatea Animală (OIE) pentru leucoza enzootică bovină, în Germania (Friedrich- Loeffler-Institute), în colaborare cu laboratoarele de referință al OIE din Regatul Unit (Veterinary Laboratories Agency) şi Polonia (National Veterinary Research Institute), după ce a fost supus unei testări interlabo- ratoare. Serul E05 a fost validat în raport cu serurile EI și E4 cu ajutorul diferitelor teste AGID și ELISA și, prin () JO 121, 29.7.1964, p. 1977[64. urmare, a fost inclus ca ser standard OIE acreditat în capitolul 2.4.11 secțiunea B punctul 2 din Manualul OIE de teste de diagnostic și vaccinuri pentru animale terestre, ediția a şasea, 2008. Acest ser este disponibil la laboratorul de referință al OIE pentru leucoza enzootică bovină, din Germania. În plus, Institutul Naţional Veterinar din cadrul Univer- sităţii Tehnice din Danemarca a informat Comisia că nu mai este în măsură să-și îndeplinească obligațiile privind furnizarea serului standard prevăzut, la momentul actual, în capitolul II din anexa D la Directiva 64/432/CEE. Autoritățile competente germane și Friedrich-Loeffler- Institute au acceptat să furnizeze serul E05 care devine, în consecinţă, noul ser standard oficial al Uniunii Europene pentru leucoza enzootică bovină. Prin urmare, Directiva 64/432/CEE ar trebui modificată în consecință. Măsurile prevăzute în prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Capitolul II al anexei D la Directiva 64/432/CEE se înlocuiește cu textul din anexa la prezenta decizie. Articolul 2 Prezenta decizie se adresează statelor membre. Adoptată la Bruxelles, 15 decembrie 2009. Pentru Comisie Androulla VASSILIOU Membru al Comisiei